cyanic-selkie/wikianc huggingface dataset:
MLS Cup
Το MLS Cup είναι το τρόπαιο που απονέμεται μετά την ολοκλήρωση του τελικού αγώνα, ο οποίος κρίνει τη νικήτρια των πλέιοφς του πρωταθλήματος της Μέιτζορ Λιγκ Σόκερ (MLS). Η νικήτρια στέφεται πρωταθλήτρια με τον ίδιο τρόπο, όπως σε άλλα βορειοαμερικανικά πρωταθλήματα διαφορετικών αθλημάτων.
Το γεγονός αυτό, το κάνει να διαφέρει σε σύγκριση με τα περισσότερα πρωταθλήματα ανά τον κόσμο, στα οποία, η ομάδα που έχει συγκεντρώσει τους περισσότερους πόντους στην κανονική περίοδο, στέφεται πρωταθλήτρια. Η MLS επιβραβεύει αυτό το επίτευγμα με το Supporters' Shield. Η νικήτρια του τελικού κερδίζει μία θέση στο ΚΟΝΚΑΚΑΦ Τσάμπιονς Λιγκ της επόμενης περιόδου.
Κατά τη διάρκεια της ιστορίας του, το MLS Cup έχει εκπροσωπηθεί από τρία διαφορετικά τρόπαια: το Alan I. Rothenberg Trophy από το 1996 μέχρι το 1998, ένα επανασχεδιασμένο Alan I. Rothenberg Trophy από το 1999 μέχρι το 2007 και το Philip F. Anschutz Trophy από το 2008.
Εξωτερικοί σύνδεσμοι
Κατηγορία:Μέιτζορ Λιγκ Σόκερ
Πανελλήνιο πρωτάθλημα καλαθοσφαίρισης ανδρών 1935-36
Η Νήαρ Ηστ κατέκτησε το 5ο πρωτάθλημα μπάσκετ την περίοδο 1935-36. Ήταν η πρώτη ομάδα που χρησιμοποίησε αμερικάνο παίκτη. Στον τελικό επικράτησε απέναντι στον Ηρακλή που αναδείχθηκε δεύτερος.
Στην πρωταθλήτρια ομάδα της Νήαρ Ηστ αγωνίζονταν οι: Χατζηθεοδώρου, Σαπουντζάκης, Ανδρίτσος, Ελευθεριάδης, Σταματόπουλος, Μπέλος, Ερμείδης, Γουελτ, Μακρώνας, Μαυρίδης.
Βαθμολογία
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:20%"> 20px|Α1 Βαθμολογία 20px|Α1
Πηγή
Κατηγορία:Πανελλήνιο πρωτάθλημα καλαθοσφαίρισης ανδρών Κατηγορία:Καλαθοσφαίριση το 1935 Κατηγορία:Καλαθοσφαίριση το 1936
Κωνσταντίνος Χριστόπουλος
Ο Κωνσταντίνος Χριστόπουλος ή Χριστιάς (1872 - 1957) ήταν ο ιδρυτής της «Ηλειακής Βιβλιοθήκης»
Γεννήθηκε στον Πύργο και σπούδασε ιατρική. Υπηρέτησε ως στρατιωτικός γιατρός από το 1897 έως το 1920, οπότε και παραιτήθηκε. Είχε έναν γιο, ο οποίος απεβίωσε μόλις σε ηλικία 17 χρονών και δυο κόρες: τη Φανή, μητέρα του τέως πρωθυπουργού Κωνσταντίνου Σημίτη, και την Αγγελικη. Στους Βαλκανικούς πολέμους συμμετείχε ως γιατρός και κατάφερε να προαχθεί ως τον βαθμό του γενικού αρχιάτρου. Το 1925 έθεσε χωρίς επιτυχία υποψηφιότητα για τον δημαρχιακό θώκο.
Στις 25 Απριλίου 1923 ίδρυσε την «Ηλειακή βιβλιοθήκη» ενώ το 1953, ύστερα από δικές του προσπάθειες, την μετέτρεψε σε κρατική. Στην βιβλιοθήκη δώρισε χιλιάδες τόμους καθώς και την πατρική του οικία με σκοπό να στεγαστεί η βιβλιοθήκη. Το ταφικό μνημείο, το οποίο κατασκεύασε στο Α΄ νεκροταφείο Πύργου για τον νεκρό γιό του, ξεχωρίζει για την τεχνική του.
Πηγές
Κατηγορία:Έλληνες στρατιωτικοί γιατροί Κατηγορία:Έλληνες ευεργέτες
1491
Η τρέχουσα σελίδα αφορά το έτος 1491 κατά το Γρηγοριανό ημερολόγιο
2-μεθυλεπτάνιο
Το 2-μεθυλεπτάνιο είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο (CΗ3)2CH(CH2)4CΗ3.
1491
Θάνατοι
Κατηγορία:Έτη
2-μεθυλεπτάνιο
Ισομέρεια
Το 2-μεθυλεπτάνιο έχει τα ακόλουθα δεκαεπτά (17) ισομερή θέσης:
Ονοματολογία
Η ονομασία «2-μεθυλεπτάνιο» από την ονοματολογία κατά IUPAC. Συγκεκριμένα, το αρχικό πρόθεμα «μεθυλ-» δηλώνει την παρουσία διακλάδωσης ενός (1) ατόμου άνθρακα και συγκεκριμένα στο άτομο άνθρακα #2, όπως δηλώνει ο αρχικός αριθμός θέσης, το τμήμα «επτ-» δηλώνει την παρουσία επτά (7) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας.
Δομή
Το μόριό του αποτελείται από οκτώ (8) άτομα άνθρακα (τρία (3) πρωτοταγή, τέσσερα (4) δευτεροταγή και ένα (1) τριτοταγές ) και δεκαοκτώ (18) άτομα υδρογόνου.
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
Δομικά το 2-μεθυλεπτάνιο αποτελείται από δυο μέρη: ισοβουτύλιο [(CH3)2CHCH2-] και βουτύλιο (CH3CH2CH2CH2). Επομένως, ο απλούστερος τρόπος παρασκευής καθαρού 2-μεθυλεπτάνιου είναι η αντίδραση ζεύγους 1-αλομεθυλοπροπάνιου - βουτυλολιθίου ή ισοβουτυλολιθίου - 1-αλοβουτανίου:
ή
Με αναγωγή αλογονούχων ενώσεων
Με αναγωγή κατάλληλων αλογονούχων ενώαεων μπορεί να παραχθεί 2-μεθυλεπτάνιο. Π.χ. για την αναγωγή του 1-αλο-2-μεθυλεπτανίου υπάρχουν οι ακόλουθες μέθοδοι:
1. Με «υδρογόνο εν τω γεννάσθαι», δηλαδή μέταλλο + οξύ:
2. Με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4):
3. Με αναγωγή των αντίστοιχων αλκυλιωδιδίων από HI:
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων:
ή
5. Με αναγωγή από σιλάνιο, παρουσία τριφθοριούχου βορίου, παράγεται 2-μεθυλεπτάνιο.Π.χ.::
Με αναγωγή οξυγονούχων ενώσεων
2. Με αναγωγή των κατάλληλων κετονών μπορεί να παραχθεί 2-μεθυλεπτάνιο. Π.χ. από την αναγωγή της 2-μεθυλοεπτανόνης-3 (Αντίδραση Clemmensen):
Με αναγωγή θειούχων ενώσεων
1. Με αναγωγή των κατάλληλων θειολών μπορεί να παραχθεί 2-μεθυλεπτάνιο. Π.χ. από την αναγωγή της 2-μεθυλεπτανοθειόλης-1 (μέθοδος Raney):
Με καταλυτική υδρογόνωση ακόρεστων αλειφατικών υδρογονανθράκων
Με καταλυτική υδρογόνωση κατάλληλων ακόρεστων αλειφατικών υδρογονανθράκων μπορεί να παραχθεί 2-μεθυλεπτάνιο. Π.χ. με καταλυτική υδρογόνωση του 2-μεθυλεπτένιου-1:
Παρασκευή με αντιδράσεις αποσύνθεσης με μείωση του μήκους της ανθρακικής αλυσίδας
Π.χ. κατάλληλο είναι το 3-μεθυλοκτανικό οξύ:
Χημικές ιδιότητες
Η διακλάδωση κάνει το 2-μεθυλεπτάνιο πιο εύφλεκτο από το οκτάνιο, όπως φαίνεται από τη χαμηλότερη θερμοκρασία αυτοανάφλεξης και την ελάχιστη θερμοκρασία ανάφλεξης σε σχέση με το οκτάνιο. Επίσης, θεωρητικά το 2-μεθυλεπτάνιο καίγεται με φλογα που παράγει λιγότερη αιθάλη και εκπέμπει ακτινοβολία υψηλότερης συχνότητας, αλλά επειδή η διαφορά είναι μικρή, το αποτέλεσμα και για τα δυο ισομερή είναι μια έντονη κίτρινη φλόγα όταν αναφλέγονται.
Επίσης, σε σύγκριση με το επτάνιο, το 2-μεθυλεπτάνιο έχει χαμηλότερο σημείο τήξης, χαμηλότερο σημείο βρασμού αλλά και χαμηλότερη πυκνότητα.
Στην κλίμακα NFPA 704 το 2-μεθυλεπτάνιο κατατάσσεται στο επίπεδο 0 χημικής δραστικότητας, μαζί με τα υπόλοιπα άλλα αλκάνια. Ωστόσο η παρουσία του τριτοταγούς #2 ατόμου άνθρακα διευκολύνει την οξείδωσή του και τις φωτοχημικές αντιδράσεις με αλογόνα, συνήθως με το βρώμιο, σε διαλύτες όπως συνήθως το 1,1,1-τριχλωραιθάνιο.
Οξείδωση
1. Όπως όλα τα αλκάνια, το 2-μεθυλεπτάνιο με περίσσεια οξυγόνου καίγεται προς διοξείδιο του άνθρακα και νερό:
2. Παραγωγή υδραερίου:
3. Καταλυτική οξείδωση κυρίως προς 2-μεθυλεπτανόλη-2:
Νίτρωση
όπου 0<a,b,c,d,e,f,g<1, a + b + c + d + e + f + g = 1.
Παρεμβολή καρβενίων
Προκύπτει επομένως μίγμα 3-μεθυλοκτάνιου (~33%), 2,2-διμεθυλεπτάνιου (~5%), 2,3-διμεθυλεπτάνιο (~11%), 2,4-διμεθυλεπτάνιου (~11%), 2,5-διμεθυλεπτάνιου (~11%), 2,6-διμεθυλεπτάνιου (~11%) και 2-μεθυλοκτάνιου (-17%).
Πηγές
Κατηγορία:Οκτάνια
Καπς
Το Καπς (αρμενικά: Կապս) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 1,088 κατοίκους.
Παραπομπές
Κατηγορία:Αγροτικές κοινότητες του Σιράκ Κατηγορία:Χωριά της Αρμενίας
Καζουάριος της Νέας Γουινέας
Ο καζουάριος της Νέας Γουινέας είναι παλαιόγναθο ατροπιδοφόρο πτηνό της οικογενείας των Καζουαριιδών, που απαντά αποκλειστικά στις βόρειες περιοχές της Νέα Γουινέας και των γύρω νησιών. Η επιστημονική ονομασία του είδους είναι Casuarius unappendiculatus και δεν περιλαμβάνει υποείδη.
Ονοματολογία
Η επιστημονική ονομασία Casuarius προέρχεται από την λέξη kasuari, όπως αποκαλείται στην μαλαισιανή γλώσσα το πτηνό. . Ωστόσο, είναι ακόμη πιθανότερη η προέλευση –πάλι από τα μαλαισιανά- από παράφραση της λέξης suwari (Crawfurd, Gramm. and Dic. Malay Language, ii. pp. 178 and 25), που πρωτοδημοσιεύθηκε ως Casoaris, από τον Bontius, το 1658 (Hist. Nat. et med. Ind. Orient. p. 71 Την ίδια προέλευση έχει η ονομασία του γένους σε όλες τις γλώσσες.
Ο όρος unappendiculatus στην επιστημονική ονομασία του είδους, προέρχεται από την λατινική λέξη pendeo «ζυγίζω, κρεμιέμαι, εξαρτώμαι» και αναφέρεται στο μοναδικό (σε αντίθεση με το διπλό στον καζουάριο της Αυστραλίας) λειρί του πτηνού.
Ο καζουάριος της Νέας Γουινέας αποκαλείται, επίσης, με τις ονομασίες βόρειος καζουάριος (northern cassowary), επειδή η γεωγραφική του εξάπλωση είναι πιο βόρεια από εκείνην του καζουάριου της Αυστραλίας, χρυσόλαιμος καζουάριος (gold(en)-neck(ed) cassowary) και καζουάριος με ένα λειρί (single (one)-wattled cassowary).
Στο νησί Γιαπέν αποκαλείται από τους ντόπιους ως, Orawei ή Orawai.
Συστηματική ταξινομική
Το είδος περιγράφηκε για πρώτη φορά από τον Άγγλο ζωολόγο και φαρμακοποιό Ε. Μπλάιθ (Edward Blyth, 1810-1873), υπό την σημερινή του ονομασία, το 1860, χωρίς locus classicus. Στο παρελθόν, αναγνωρίζονταν 4 υποείδη (unappendiculatus, occipitalis, aurantiacus και philipi) ή περισσότερα. Ωστόσο, η εκτεταμένη ποικιλομορφία, μαζί με την σύγχυση λόγω των πολλών και εκτεταμένων εισαγωγών κατά την διάρκεια των αιώνων, της ανεπάρκειας μουσειακών δειγμάτων και των αξιόπιστων δεδομένων σχετικά με τα χρώματα των γυμνών -άπτερων- μερών των ενήλικων ατόμων, εμποδίζουν την ακριβή εικόνα της πραγματικής γεωγραφικής διαφοροποίησης. Σήμερα, ταξινομείται ως μονοτυπικό taxon.
Γεωγραφική εξάπλωση
thumb|right|300px|Γεωγραφική εξάπλωση του είδους Casuarius unappendiculatus Όπως υπονοεί και η ονομασία του, το πτηνό περιορίζεται στα βόρεια πεδινά της Νέας Γουινέας, τόσο στον δυτικό, ινδονησιακό τομέα Παπούα (πρώην Irian Jaya), όσο και στον ανεξάρτητο ανατολικό τομέα, Παπούα-Νέα Γουινέα. Η κατανομή του στην σημαντική Χερσόνησο Φόχελκοπ (Vogelkop) είναι ελάχιστα γνωστή, αλλά είναι γνωστό από τα νησιά Γιαπέν (Yapen), Μπατάντα (Batanta) και Σαλαβάτι (Salawati). Υπάρχουν μερικά περαιτέρω στοιχεία, όμως αυτές οι περιοχές είναι απόμακρες και σπάνια επισκέψιμες, ενώ πολλές άλλες έρευνες στην Παπούα έχουν αποτύχει στην εύρεση του πτηνού. Είναι συνήθως λιγότερο κοινό στις περιοχές όπου θηρεύεται, αλλά μεγάλες περιοχές του φάσματος κατανομής του είναι απομακρυσμένες, με λίγους κυνηγούς και, υπάρχει η υποψία ότι, είναι αρκετά κοινό στους πρόποδες των βουνών Foja της δυτικής Νέας Γουινέας.
Βιότοπος
Ο καζουάριος της Νέας Γουινέας, διαβιοί στα πεδινά δάση του μεγάλου νησιού και των γύρω μικρότερων νησιών, συμπεριλαμβανομένων των δασικών βάλτων, μέχρι τα 700 μ.
Μορφολογία
Η κάσκα είναι χαμηλή, πολύ πεπλατυσμένη στο πίσω μέρος, μαύρη. Το ράμφος είναι κοντό, παχύ και μαύρο, επίσης. Το κεφάλι και το πάνω μέρος του τραχήλου έχουν ανοικτοκυανό χρώμα με πρασινωπή απόχρωση. Τα πλαϊνά του προσώπου είναι βαθυκυανά, όπως και το πάνω μέρος του λαιμού και το σαγόνι. Το μεγαλύτερο μέρος του λαιμού είναι έντονο πορτοκαλί με χρυσαφί απόχρωση, με δύο λεπτές ταινίες του ιδίου χρώματος στα πλαϊνά του λαιμού, δίνοντας εντυπωσιακό παρουσιαστικό στο είδος. Το λειρί είναι ένα (1), με «βρώμικο» μωβ χρώμα. thumb|right|350px|Το εντυπωσιακό κεφάλι του καζουάριου της Νέας Γουινέας Είναι το δεύτερο μεγαλύτερο είδος καζουαρίου μετά τον καζουάριο της Αυστραλίας, αν και υπάρχουν άτομα ισομεγέθη με εκείνον.
Οι νεοσσοί και τα νεαρά άτομα μοιάζουν με του καζουάριου της Αυστραλίας, αλλά είναι αρκετά πιο ανοικτόχρωμα.
Τροφή
Η οικολογία του είδους είναι ελάχιστα γνωστή, αλλά θεωρείται ότι είναι παρόμοια με εκείνην του καζουάριου της Αυστραλίας. Έχει αναφερθεί ως υποχρεωτικό οπωροφάγο πτηνό, με κρίσιμο οικολογικό ρόλο στην διασπορά σπερμάτων στα δάση της Νέας Γουινέας.
Απειλές
Όπως όλοι οι καζουάριοι, ο καζουάριος της Νέας Γουινέας θηρεύεται εντατικά κοντά στις κατοικημένες περιοχές και είναι ιδιαίτερα ευάλωτος, καθώς έχει προτίμηση σε πλημμυρικές περιοχές ποταμών που είναι ιδιαίτερα πυκνοκατοικημένες. Επίσης, το πτηνό αποτελεί σημαντική πηγή τροφής για τις κοινότητες των ιθαγενών και είναι πολύτιμο στα τελετουργικά τους, προσφερόμενο ως δώρο, ιδιαίτερα τα φτερά ως διακοσμητικό στοιχείο και τα οστά ως εργαλεία για διάφορες χρήσεις. Οι νεοσσοί που συλλαμβάνονται αιχμάλωτοι εκτρέφονται σε χωριά για εμπόριο και κατανάλωση, χωρίς ωστόσο να υπάρχει οργανωμένη εκτροφή τους ως κατοικίδιων πτηνών. Επειδή το κυνήγι και το εμπόριο δεν είναι βιώσιμα σε πολλούς τομείς της επικρατείας του, έχουν οδηγήσει στην εξάλειψή του πτηνού από ορισμένες τοποθεσίες, καθώς είναι αντικείμενο διαπραγμάτευσης σε υπο-εθνικό επίπεδο για τον εφοδιασμό των αγορών σε πιο πυκνοκατοικημένες περιοχές. Οι αυξανόμενοι ανθρώπινοι πληθυσμοί και η διάδοση των κυνηγετικών όπλων που χρησιμοποιούνται έχουν επιδεινώσει την κατάσταση. thumb|right|350px|Η χαρακτηριστικη πορτοκαλί ταινία στα πλαϊνά του λαιμού του καζουάριου της Νέας Γουινέας Μπορεί, πιθανότατα, να επιβιώσει σε επιλεκτικά υλοτομημένα δάση, αλλά οι δρόμοι που ανοίγονται γι’ αυτόν τον σκοπό, προσφέρουν πρόσβαση στους κυνηγούς. Αν και φαίνεται να επιβιώνουν σε ορισμένες περιοχές θήρας, αυτό εξαρτάται από την τοπική κουλτούρα, την διαθεσιμότητα κυνηγετικών όπλων και των εναλλακτικών πηγών κρέατος.
Κατάσταση πληθυσμού
Το είδος έχει χαρακτηριστεί ως Τρωτό (VU) με βάση τον -κατ' εκτίμησιν- μικρό, διαρκώς μειούμενο πληθυσμό. Ωστόσο, υπάρχουν λίγα δεδομένα και, παρόλο που το είδος είναι γενικά σπάνιο, είναι συχνά «ντροπαλό», δηλαδή δύσκολα κάνει την εμφάνισή του. Αυτό σημαίνει ότι, περαιτέρω έρευνα μπορεί να οδηγήσει σε ανακατάταξη στην λίστα της IUCN. Ωστόσο, πέρα από κάποια διάσπαρτες αναφορές (βλ. Γεωγραφική εξάπλωση), δεν υπάρχουν ακριβή στοιχεία για τον πληθυσμό του, αν και εκτιμάται στα 3.500-15.000 άτομα.
Τρέχοντα
Πρόγραμμα με βάση την κοινότητα έχει εκπονηθεί στην Παπούα Νέα Γουινέα, για την διερεύνηση της βιωσιμότητας της άγριας ζωής και του εμπορίου.
Σημειώσεις
i. Παρόλο που, τυπικά, το δυτικό τμήμα του νησιού ανήκει στην Ινδονησία, η βιογεωγραφική/οικογεωγραφική ζώνη αναφοράς είναι η νήσος της Νέας Γουινέας εν συνόλω, επειδή τα taxa που απαντούν εκεί, είναι ιδιαίτερα από κάθε άποψη.
Πηγές
Κατηγορία:Καζουαριίδες Κατηγορία:Πανίδα της Νέας Γουινέας Κατηγορία:Πτηνά της Ωκεανίας
Μελχισεδέκ
Ο Βιβλικός όρος Μελχισεδέκ έχει αποδοθεί παραδοσιακά ως «Βασιλιάς Ειρήνης». Ενώ γενικά θεωρείται προσωπικό όνομα, πιο πρόσφατα έχει θεωρηθεί πιθανότερο να αποτελεί διακριτικό τίτλο.
Στην Αγία Γραφή αναφέρεται ένα πρόσωπο με αυτό το όνομα που αφορά τον ιερέα και βασιλέα της Σαλήμ (που ταυτίζεται με την πόλη, που αργότερα έγινε γνωστή ως Ιερουσαλήμ). Όταν ο Άβραμ (Αβραάμ) νίκησε τον βασιλιά του αρχαίου Ελάμ, Χοδολλογομόρ και τους άλλους συμμάχους του στην κοιλάδα Σιδδίμ, ο Μελχισεδέκ έφερε στον πατριάρχη του Ισραήλ Αβραάμ «άρτο και οίνο» και τον ευλόγησε στο όνομα "του Θεού του Υψίστου". Ο Αβραάμ του έδωσε «το ένα δέκατο» από όλα τα λάφυρα των εχθρών του. (Γένεση 14:18-20).
Σύμφωνα με την Προς Εβραίους επιστολή, ο Μελχισεδέκ ήταν "απάτωρ, αμήτωρ, αγενεαλόγητος, μήτε αρχήν ημερών μήτε ζωής τέλος έχων" (Εβρ. 7,3) και πράγματι, η Αγία Γραφή δεν κάνει λόγο για τον πατέρα, τη μητέρα, τη γέννηση, τη γενεαλογία ή τον θάνατό του. Θεωρείται ως προφητικός τύπος του Μεσσία καθώς με μοναδικό και άνευ προηγουμένου τρόπο υπήρξε ταυτόχρονα ιερέας και βασιλέας. Η ιερατική ιδιότητά του προηγείται κατά πολύ εκείνης του Ααρωνικού ιερατείου, μετά τη θέσπιση του Μωσαϊκού Νόμου. Στον Ψαλμό 110:4 αναφέρεται προφητικά για τον Μεσσία: «Σύ ει ιερεύς, εις τον αιώνα κατά την τάξιν Μελχισεδέκ». Δηλαδή «Εσύ είσαι παντοτεινός ιερέας κατά θέση και αξίωμα Μελχισεδέκ» ή «Εσύ είσαι ιερέας για πάντα όπως ο Μελχισεδέκ» (ΜΠΚ). Το προφητικό αντίτυπο σχολιάζει ο απόστολος Παύλος προσδίδοντας στο όνομα τίτλο αλλά και θρησκευτικό βαθμό: «όπου πρόδρομος υπερ ημών εισήλθεν Ιησούς κατά την τάξιν Μελχισεδέκ αρχιερεύς γενόμενος εις τον αιώνα» (Εβραίους 6:20) που κατά ΜΠΚ μεταφράζεται «Ο Ιησούς, αρχιερέας για πάντα όπως ο Μελχισεδέκ». Η μνήμη του τιμάται την Κυριακή των Προπατόρων, η οποία είναι κινητή εορτή.
Σημείωση: Αν και κατά τον 2ο αιώνα μ.Χ. εμφανίσθηκε πλήθος αιρετικών καλούμενοι «Μελχισεδεκίτες» που πρέσβευαν τον Μελχισεδέκ της Βίβλου ως "μεγάλη δύναμη" που υπερείχε ακόμη και του Ιησού, εκτός της Αγίας Γραφής δεν υπάρχει καμία άλλη ιστορική πηγή που να αναφέρεται στο όνομα αυτό.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη Κατηγορία:Προφήτες του Χριστιανισμού Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Προφήτες της Καθολικής και της Ορθόδοξης Εκκλησίας Κατηγορία:Αγία Γραφή Κατηγορία:Ηγεμονικοί τίτλοι Κατηγορία:Θρησκευτικοί τίτλοι και βαθμοί
Χαρτονόμισμα 200 ευρώ
Το χαρτονόμισμα 200 ευρώ (€200) είναι η δεύτερη υψηλότερη αξία τραπεζογραμματίων ευρώ (και η μεγαλύτερή αξία σε παραγωγή) και χρησιμοποιείται από την εισαγωγή του ευρώ (σε μορφή μετρητών) το 2002. Το χαρτονόμισμα χρησιμοποιείται σε 23 χώρες που έχουν το ευρώ σαν το μοναδικό τους νόμισμα (με τις 22 να το έχουν υιοθετήσει επίσημα), με πληθυσμό περίπου 343 εκατομμύρια. *
Εξωτερικοί σύνδεσμοι
Κατηγορία:Τραπεζογραμμάτια ευρώ
Καρμρακάρ
Το Καρμρακάρ (αρμενικά: Կարմրաքար, έως το 1946 γνωστό ως Γαραμπάντ ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 51 κατοίκους.
Παραπομπές
Κατηγορία:Αγροτικές κοινότητες του Σιράκ Κατηγορία:Χωριά της Αρμενίας
Άγριλος Φιλιατρών Μεσσηνίας
Ο Αγρίλης ή Άγριλος (επίσημη ονομασία), ή το Αγρίλι είναι παραθαλάσσιος οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.
Τοποθεσία
Ο οικισμός βρίσκεται βορειοδυτικά των Φιλιατρών και νοτιοδυτικά της Κυπαρισσίας, σε μηδενικό υψόμετρο 0 μ. από τη θάλασσα. Βρέχεται από τα νερά του Ιονίου Πελάγους και απέχει 6 περίπου χιλιόμετρα από τα Φιλιατρά και 9 περίπου χιλιόμετρα από την Κυπαρισσία.
Ρωμαϊκή και βυζαντινή εποχή
Η εποχή κατά την οποία σχηματίστηκε ο αρχικός οικισμός του Αγρίλη δεν είναι γνωστή επακριβώς. Από την ανεύρεση πάντως παλαιών ρωμαϊκών τάφων, οι οποίοι είχαν βρεθεί παλαιότερα, συμπεραίνεται πως η περιοχή όπου βρίσκεται το σημερινό χωριό του Αγρίλη, το οποίο ως οικισμός αναγνωρίστηκε μόλις το 1940, κατοικείτο τουλάχιστον από τη ρωμαϊκή εποχή και είχε ιδιαίτερη ανάπτυξη και κατά την βυζαντινή εποχή. Η ύπαρξη ενός ιδιαίτερα ανεπτυγμένου βυζαντινού οικισμού θεωρείται πιθανή από το αξιόλογο βυζαντινό εκκλησάκι του χωριού, αλλά και από τα ίχνη παλιού λιθόστρωτου δρόμου προς την ακμάζουσα τότε έδρα επισκοπής, την Χριστιανούπολη, το εμπόριο της οποίας φαίνεται ότι εξυπηρετούσε το λιμανάκι του χωριού. Μεταξύ 8ου και 12ου αιώνα, η περιοχή του Αγρίλη ονομαζόταν «Αϊρούσαλη», πιθανώς κατά μια εκδοχή από τη ρωμαϊκή ή σλαβική λέξη «rosalia», που εξελληνίστηκε σε Ρουσάλια (πιθανώς από τη ρωμαϊκή «εορτή των νεκρών»). Στον Αγρίλη δεσπόζει η Παναγία η Αγριλιώτισσα, η οποία σύμφωνα με τις τοπικές παραδόσεις, κτίστηκε το 13ο αιώνα πάνω στα ερείπια αρχαιοτέρου ναού, πιθανώς αφιερωμένου στην Αρτέμιδα, με παράλληλο θρύλο να συνδέει το κτίσιμο της με τον αυτοκράτορα του Βυζαντίου Ιωάννη Η΄ Παλαιολόγο.
Τουρκοκρατία
Ο ναός της Παναγίας της Αγριλιώτισσας έπαθε σημαντικές ζημιές κατά τη διάρκεια της εκστρατείας του Ιμπραήμ στην Πελοπόννησο, το 1825, οι οποίες αποκαταστάθηκαν λίγο αργότερα από τον καλόγερο Παρθένιο. Η περιοχή λεηλατήθηκε πολλές φορές από τους πειρατές και για λόγους μεγαλύτερης ασφάλειας οι περισσότεροι κάτοικοι του χωριού κατέφυγαν στα Φιλιατρά.
19ος και 20ος αιώνας
Μετά την απελευθέρωση της περιοχής, μεταξύ 1838 και 1843, ξεριζώθηκαν οι ελιές, κι άρχισε το φύτεμα της σταφίδας. Άλλωστε από αυτές τις «άγριες ελιές» που υπήρχαν εκεί παλαιότερα, πήρε και το νεότερο όνομά του το χωριό, σύμφωνα με τις τοπικές παραδόσεις, αλλά και την επίσημη εκδοχή του Δήμου Τριφυλίας. Από τα μέσα του 19ου αιώνα, με την «Κοινωνία της σταφίδας» εμπορικά πλοία από την Ευρώπη έδεναν στο λιμάνι του Αγρίλη για να φορτώσουν τον εξαιρετικό καρπό της σταφίδας. Η περιοχή του Αγρίλη, της Αγίας Κυριακής, όπως και τα ίδια τα Φιλιατρά, γνώρισαν μεγάλη οικονομική άνθιση την περίοδο αυτή. Το 1861 φτιάχνεται στον οικισμό η Μπαράκα, η οποία ήταν κέντρο συνάντησης, αναψυχής, αλλά και εμπορίας της σταφίδας. Το 1865 στην περιοχή του Αγρίλη, υπήρξε θύμα απαγωγής, από ληστές, ο μετέπειτα πρωθυπουργός Σωτήριος Σωτηρόπουλος, ο οποίος κρατήθηκε αιχμάλωτος για 36 ημέρες, μέχρι να πληρωθούν λύτρα από την οικογένειά του και να απελευθερωθεί. Ο οικισμός του Αγρίλη έπαθε σημαντική καταστροφή από το σεισμό του 1886. Στις αρχές του 20ου αιώνα και καθώς η ακμή της σταφιδοκαλλιέργειας παρήλθε, οι κάτοικοι του Αγρίλη, όπως αυτοί των γειτονικών Φιλιατρών, σταδιακά στράφηκαν σε άλλες μορφές καλλιεργειών.
Κάτοικοι
Ο οικισμός, με βάση την απογραφή του 2011, έχει 128 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες. Το καλοκαίρι ο πληθυσμός αυξάνεται, λόγω του τουρισμού.
Κτίρια – αξιοθέατα – εκδηλώσεις
Ο οικισμός αποτελείται κυρίως από αγροικίες και εξοχικά. Οι περισσότερες καθημερινές ανάγκες των κατοίκων εξυπηρετούνται συνήθως στα Φιλιατρά. Στην περιοχή του οικισμού υπάρχουν επίσης διάφορες τουριστικές εγκαταστάσεις με ενοικιαζόμενα δωμάτια-διαμερίσματα. Στα άλλα αξιοθέατα του οικισμού, εκτός από την Παραλία του Αγρίλη και το βυζαντινό του εκκλησάκι περιλαμβάνεται και το «Κάστρο των παραμυθιών», το οποίο κατασκευάστηκε τη δεκαετία του 1960, μετά από δωρεά του γιατρού Χαρ. Φουρναράκη. Το χωριό του Αγρίλη εξελίσσεται σε παραθαλάσσιο θέρετρο με αρκετά εξοχικά κέντρα. Στον Αγρίλη διοργανώνει διάφορες εκδηλώσεις και πολιτιστικά δρώμενα ο "Όμιλος Φίλων Αγρίλη", ο οποίος ιδρύθηκε το 1970 με έδρα στην Αθήνα και παράρτημα στα Φιλιατρά.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Κύπελλο Ελλάδος ποδοσφαίρου ανδρών 1977-78
Η διοργάνωση
Στην 36η διοργάνωση του κυπέλλου Ελλάδας 1977-78 μετείχαν συνολικά 58 ομάδες (18 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Ήταν η τελευταία χρονιά όπου ολόκληρη η διαδικασία των αγώνων ήταν μονά νοκ άουτ παιχνίδια χωρίς επαναληπτικούς αγώνες.
Στον τελικό έφτασαν για δεύτερη φορά στην ιστορία του κυπέλλου Ελλάδας (η πρώτη φορά ήταν το 1939) η ΑΕΚ και ο ΠΑΟΚ. Η ΑΕΚ στην πορεία της προς τον τελικό απέκλεισε μεταξύ άλλων τον Παναθηναϊκό με νίκη εκτός έδρας και τον Ολυμπιακό στον ημιτελικό με το εντυπωσιακό σκορ 6-1, μία από τις βαρύτερες ήττες στην "ερυθρόλευκη" ιστορία.
Ο ΠΑΟΚ αντίστοιχα απέκλεισε τους δύο συμπολίτες του Ηρακλή και Άρη, νικώντας τους μάλιστα εκτός έδρας. Από τους υπόλοιπους αγώνες ξεχώρισαν το επιβλητικό 9-0 που πέτυχε στον Α' γύρο ο Παναθηναϊκός επί της Θύελλας Σερρών και το 5-2 που πέτυχε ο Άρης επί του Εθνικού στο Στάδιο Καραϊσκάκη στον Γ' γύρο.
Στον τελικό η "Ένωση" νικώντας με 2-0 τον αντίπαλό της έφτασε στην κατάκτηση του τροπαίου μετά από 12 χρόνια και παράλληλα στην κατάκτηση του νταμπλ καθώς ήταν και η πρωταθλήτρια ομάδα της χρονιάς εκείνης. Πρώτος σκόρερ της διοργάνωσης αναδείχθηκε ο Ντούσαν Μπάγεβιτς που πέτυχε 9 γκολ.
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1977-1978
Θεωρία κωδικοποίησης
μικρογραφία|271x271εσ|Μια δισδιάστατη απεικόνιση της απόστασης Χάμινγκ, ενός κρίσιμου μέτρου στη θεωρία κωδικοποίησης. Η θεωρία κωδικοποίησης είναι η μελέτη των ιδιοτήτων των κωδίκων και της καταλληλότητάς τους για συγκεκριμένες εφαρμογές. Οι κώδικες χρησιμοποιούνται για συμπίεση δεδομένων, κρυπτογραφία, ανίχνευση και διόρθωση σφαλμάτων, μετάδοση και αποθήκευση δεδομένων. Οι κώδικες μελετώνται από διάφορους επιστημονικούς κλάδους, όπως η θεωρία της πληροφορίας, η ηλεκτρολογία, τα μαθηματικά, η γλωσσολογία και η επιστήμη των υπολογιστών, με στόχο τον σχεδιασμό αποδοτικών και αξιόπιστων μεθόδων μετάδοσης δεδομένων. Αυτό περιλαμβάνει συνήθως την εξάλειψη του πλεονασμού και τη διόρθωση ή την ανίχνευση σφαλμάτων στα μεταδιδόμενα δεδομένα.
Υπάρχουν τέσσερις τύποι κωδικοποίησης:
Η διόρθωση σφαλμάτων προσθέτει χρήσιμο πλεονασμό στα δεδομένα από μια πηγή για να κάνει τη μετάδοση πιο ανθεκτική στις διαταραχές του καναλιού μετάδοσης. Ο απλός χρήστης μπορεί να μην γνωρίζει τις πολλές εφαρμογές που χρησιμοποιούν τη διόρθωση σφαλμάτω ν. Ένα τυπικό μουσικό CD χρησιμοποιεί κώδικα Ριντ-Σόλομον για τη διόρθωση των γρατζουνιών και της σκόνης. Σε αυτή την εφαρμογή, το κανάλι μετάδοσης είναι το ίδιο το CD. Τα κινητά τηλέφωνα χρησιμοποιούν επίσης τεχνικές κωδικοποίησης για τη διόρθωση της εξασθένισης και του θορύβου των ραδιοφωνικών μεταδόσεων υψηλής συχνότητας. Τα μόντεμ δεδομένων, οι τηλεφωνικές μεταδόσεις και το βαθύ διαστημικό δίκτυο της NASA χρησιμοποιούν τεχνικές κωδικοποίησης καναλιού για τη μετάδοση των bits, για παράδειγμα turbo-code και κώδικες LDPC.
Ιστορία της θεωρίας κωδικοποίησης
Το 1948, ο Κλοντ Σάνον δημοσίευσε το "A Mathematical Theory of Communication" (Μαθηματική θεωρία της επικοινωνίας), ένα άρθρο σε δύο μέρη στα τεύχη Ιουλίου και Οκτωβρίου του Bell System Technical Journal. Το έργο αυτό επικεντρώνεται στο πρόβλημα του καλύτερου τρόπου κωδικοποίησης των πληροφοριών που θέλει να μεταδώσει ένας αποστολέας. Σε αυτό το θεμελιώδες έργο, χρησιμοποίησε εργαλεία από τη θεωρία πιθανοτήτων, η οποία αναπτύχθηκε από τον Νόρμπερτ Βίνερ, η εφαρμογή της οποίας στη θεωρία της επικοινωνίας βρισκόταν ακόμη στα σπάργανα εκείνη την εποχή. Ο Σάνον ανέπτυξε την εντροπία της πληροφορίας ως μέτρο της αβεβαιότητας ενός μηνύματος και ουσιαστικά εφηύρε τον τομέα της θεωρίας της πληροφορίας.
Ο δυαδικός κώδικας του Γκολέι αναπτύχθηκε το 1949. Είναι ένας κώδικας διόρθωσης σφαλμάτων ικανός να διορθώνει έως και τρία σφάλματα σε κάθε λέξη των 24 bit και να ανιχνεύει ένα τέταρτο.
Ο Ρίτσαρντ Χάμινγκ τιμήθηκε με το βραβείο Τιούρινγκ το 1968 για το έργο του στα εργαστήρια Bell Labs σχετικά με τις ψηφιακές μεθόδους, τα συστήματα αυτόματης κωδικοποίησης και τους κώδικες ανίχνευσης και διόρθωσης σφαλμάτων. Επινόησε τις έννοιες που είναι γνωστές ως κώδικες Χάμινγκ, παράθυρα Χάμινγκ, αριθμοί Χάμινγκ και απόσταση Χάμινγκ.
Το 1972, ο Νασίρ Αχμέντ πρότεινε τον διακριτό μετασχηματισμό συνημιτόνου (DCT), τον οποίο ανέπτυξε μαζί με τους Τ. Ναταρατζάν και Κ. R. Rao το 1973. Ο DCT είναι ο πιο ευρέως χρησιμοποιούμενος αλγόριθμος συμπίεσης με απώλειες, η βάση των φορμά πολυμέσων όπως τα JPEG, MPEG και MP3.
Ορισμός
Τα δεδομένα μπορούν να θεωρηθούν ως μια τυχαία μεταβλητή, όπου εμφανίζεται με πιθανότητα.
Τα δεδομένα κωδικοποιούνται με συμβολοσειρές (λέξεις) σε ένα αλφάβητο \Sigma.
Ένας κώδικας είναι μια συνάρτηση
C(x) είναι η κωδικοποιημένη λέξη που σχετίζεται με x.
Το μήκος της κωδικοποιημένης λέξης γράφεται ως εξής
Το αναμενόμενο μήκος ενός κωδικού είναι
Συνένωση κωδικών λέξεων.
Η κωδικοποιημένη λέξη της κενής συμβολοσειράς είναι η ίδια η κενή συμβολοσειρά:
Αρχή
Η εντροπία μιας πηγής είναι το μέτρο της πληροφορίας. Βασικά, οι κώδικες πηγής προσπαθούν να μειώσουν τον πλεονασμό που υπάρχει στην πηγή και να αναπαραστήσουν την πηγή με λιγότερα μπιτ που μεταφέρουν περισσότερη πληροφορία.
Η συμπίεση δεδομένων που προσπαθεί ρητά να ελαχιστοποιήσει το μέσο μήκος του μηνύματος σύμφωνα με ένα συγκεκριμένο μοντέλο πιθανότητας ονομάζεται κωδικοποίηση εντροπίας.
Διάφορες τεχνικές που χρησιμοποιούνται από συστήματα κωδικοποίησης πηγής προσπαθούν να επιτύχουν το όριο της εντροπίας της πηγής. C(x) ≥ H(x), όπου H(x) είναι η εντροπία της πηγής (bitrate) και C(x) είναι το bitrate μετά τη συμπίεση. Ειδικότερα, κανένα σύστημα κωδικοποίησης πηγής δεν μπορεί να είναι καλύτερο από την εντροπία της πηγής.
Κωδικοποίηση καναλιού
Κύριο άρθρο: Ανίχνευση και διόρθωση σφαλμάτων
Ο σκοπός της θεωρίας κωδικοποίησης καναλιών είναι να βρεθούν κώδικες που μεταδίδουν γρήγορα, περιέχουν πολλές έγκυρες κωδικές λέξεις και διορθώνουν ή τουλάχιστον ανιχνεύουν πολλά σφάλματα. Αν και δεν αποκλείουν η μία την άλλη, η απόδοση σε αυτούς τους τομείς είναι ένας συμβιβασμός. Έτσι, διαφορετικοί κώδικες είναι βέλτιστοι για διαφορετικές εφαρμογές. Οι αναγκαίες ιδιότητες του κώδικα εξαρτώνται κυρίως από την πιθανότητα εμφάνισης σφαλμάτων κατά τη μετάδοση. Σε ένα τυπικό CD, η βλάβη είναι κυρίως η σκόνη ή οι γρατσουνιές.
Τα CD χρησιμοποιούν κωδικοποίηση Reed-Solomon με διασταυρούμενη παρεμβολή για την κατανομή των δεδομένων στο δίσκο.
Παρόλο που δεν είναι ένας πολύ καλός κώδικας, ένας απλός κώδικας επανάληψης μπορεί να χρησιμεύσει ως κατανοητό παράδειγμα. Ας υποθέσουμε ότι παίρνουμε ένα μπλοκ από μπιτ δεδομένων (που αντιπροσωπεύουν τον ήχο) και το στέλνουμε τρεις φορές. Στο τέλος του δέκτη, θα εξετάσουμε τις τρεις επαναλήψεις μπιτ προς μπιτ και θα πάρουμε μια πλειοψηφική απόφαση. Το ιδιαίτερο είναι ότι δεν στέλνουμε απλώς τα μπιτ με τη σειρά. Τα παρεμβάλλουμε μεταξύ τους. Το μπλοκ των μπιτ δεδομένων χωρίζεται πρώτα σε τέσσερα μικρότερα μπλοκ. Στη συνέχεια, περνάμε μέσα από το μπλοκ και στέλνουμε ένα bit από το πρώτο, μετά από το δεύτερο κ.ο.κ. Το κάνουμε αυτό τρεις φορές για να απλώσουμε τα δεδομένα σε ολόκληρη την επιφάνεια του δίσκου. Στο πλαίσιο του απλού κώδικα επανάληψης, αυτό μπορεί να φαίνεται αναποτελεσματικό. Ωστόσο, υπάρχουν πιο ισχυροί κώδικες που είναι πολύ αποτελεσματικοί στη διόρθωση του σφάλματος "έκρηξης" μιας γρατσουνιάς ή ενός σημείου σκόνης όταν χρησιμοποιείται αυτή η τεχνική παρεμβολής.
Άλλοι κώδικες είναι πιο κατάλληλοι για διαφορετικές εφαρμογές. Οι επικοινωνίες στο βαθύ διάστημα περιορίζονται από τον θερμικό θόρυβο του δέκτη, ο οποίος είναι περισσότερο συνεχής παρά εκρηκτικός. Παρομοίως, τα μόντεμ στενής ζώνης περιορίζονται από το θόρυβο, που υπάρχει στο τηλεφωνικό δίκτυο και επίσης μοντελοποιείται καλύτερα ως συνεχής διαταραχή. Τα κινητά τηλέφωνα υπόκεινται σε ταχεία εξασθένιση. Οι υψηλές συχνότητες που χρησιμοποιούνται μπορούν να προκαλέσουν ταχεία εξασθένιση του σήματος, ακόμη και αν ο δέκτης μετακινηθεί μερικά εκατοστά. Και πάλι, υπάρχει μια κατηγορία κωδικών καναλιού που έχουν σχεδιαστεί για την καταπολέμηση της εξασθένισης.
Γραμμικοί κώδικες
Ο όρος αλγεβρική θεωρία κωδικοποίησης αναφέρεται στο υποπεδίο της θεωρίας κωδικοποίησης στο οποίο οι ιδιότητες των κωδικών εκφράζονται με αλγεβρικούς όρους και στη συνέχεια αποτελούν αντικείμενο περαιτέρω έρευνας.
Η αλγεβρική θεωρία κωδικοποίησης χωρίζεται ουσιαστικά σε δύο κύριους τύπους κωδίκων:
Αναλύει τις ακόλουθες τρεις ιδιότητες ενός κώδικα - κυρίως :
Γραμμικοί κώδικες μπλοκ
Οι γραμμικοί μπλοκ κώδικες έχουν την ιδιότητα της γραμμικότητας, δηλαδή το άθροισμα δύο οποιωνδήποτε κωδικών λέξεων είναι επίσης μια κωδική λέξη, και εφαρμόζονται στα bits της πηγής σε μπλοκ, εξ ου και η ονομασία γραμμικοί μπλοκ κώδικες. Υπάρχουν μπλοκ κώδικες που δεν είναι γραμμικοί, αλλά είναι δύσκολο να αποδειχθεί ότι ένας κώδικας είναι καλός χωρίς αυτή την ιδιότητα.
Οι γραμμικοί μπλοκ κώδικες συνοψίζονται από το αλφάβητο των συμβόλων τους (π.χ. δυαδικό ή τριμερές) και τις παραμέτρους (n,m,dmin) όπου
Υπάρχουν πολλοί τύποι γραμμικών κωδίκων μπλοκ, όπως:
Οι κώδικες μπλοκ συνδέονται με το πρόβλημα της συσκευασίας σφαιρών, το οποίο απασχόλησε αρκετά τα τελευταία χρόνια. Σε δύο διαστάσεις, είναι εύκολο να το απεικονίσουμε. Πάρτε μια στοίβα από νομίσματα απλωμένη στο τραπέζι και σπρώξτε τα όλα μαζί. Το αποτέλεσμα είναι ένα εξαγωνικό μοτίβο παρόμοιο με μια κηρήθρα. Όμως οι μπλοκ κώδικες βασίζονται σε άλλες διαστάσεις που δεν είναι εύκολο να οπτικοποιηθούν. Ο ισχυρός κώδικας Γκολέ (24,12) που χρησιμοποιείται για τις επικοινωνίες στο βαθύ διάστημα αποτελείται από 24 διαστάσεις. Εάν χρησιμοποιείται ως δυαδικός κώδικας (που είναι γενικά η περίπτωση), οι διαστάσεις αναφέρονται στο μήκος της κωδικής λέξης, όπως ορίζεται παραπάνω.
Η θεωρία κωδικοποίησης χρησιμοποιεί το μοντέλο της σφαίρας Ν-διαστάσεων. Για παράδειγμα, πόσα κέρματα μπορούν να στριμωχτούν σε έναν κύκλο πάνω σε ένα τραπέζι ή, σε τρεις διαστάσεις, πόσες μπίλιες μπορούν να στριμωχτούν σε μια σφαίρα. Κατά την επιλογή ενός κώδικα υπεισέρχονται και άλλες εκτιμήσεις. Για παράδειγμα, η τοποθέτηση ενός εξαγώνου σε ένα ορθογώνιο κουτί θα αφήσει κενό χώρο στις γωνίες. Καθώς αυξάνονται οι διαστάσεις, το ποσοστό του κενού χώρου μειώνεται. Αλλά σε ορισμένες διαστάσεις, η συσκευασία χρησιμοποιεί όλο το χώρο και αυτοί οι κωδικοί είναι γνωστοί ως "τέλειοι" κωδικοί. Οι μόνοι χρήσιμοι μη τετριμμένοι τέλειοι κώδικες είναι οι κώδικες Χάμινγκ 3 αποστάσεων με ικανοποιητικές παραμέτρους (2r – 1, 2r – 1 – r, 3) και οι δυαδικοί [23,12,7] και τριμερείς [11,6,5] κώδικες Γκολέ.
Μια άλλη ιδιότητα του κώδικα είναι ο αριθμός των γειτόνων που μπορεί να έχει μια κωδική λέξη. Ας πάρουμε πάλι το παράδειγμα των κερμάτων. Αρχικά, τοποθετούμε τα κέρματα σε ένα ορθογώνιο πλέγμα. Κάθε κέρμα θα έχει 4 κοντινούς γείτονες (και 4 στις γωνίες, που είναι πιο μακριά). Σε ένα εξάγωνο, κάθε κέρμα θα έχει 6 κοντινότερους γείτονες. Καθώς αυξάνονται οι διαστάσεις, ο αριθμός των πλησιέστερων γειτόνων αυξάνεται πολύ γρήγορα. Ως αποτέλεσμα, αυξάνεται επίσης ο αριθμός των τρόπων με τους οποίους ο θόρυβος μπορεί να προκαλέσει τον δέκτη να επιλέξει έναν γείτονα (και επομένως να κάνει σφάλμα). Αυτός είναι ένας θεμελιώδης περιορισμός των κωδίκων μπλοκ, και μάλιστα όλων των κωδίκων. Μπορεί να είναι πιο δύσκολο να προκληθεί σφάλμα σε έναν μόνο γείτονα, αλλά ο αριθμός των γειτόνων μπορεί να είναι αρκετά μεγάλος ώστε να υποφέρει η συνολική πιθανότητα σφάλματος.
Οι ιδιότητες των γραμμικών μπλοκ κωδίκων χρησιμοποιούνται σε πολλές εφαρμογές. Για παράδειγµα, η ιδιότητα της µοναδικότητας του συνδρόµου-κοσέτου των γραµµικών κωδίκων µπλοκ χρησιµοποιείται στη διαµόρφωση πλέγµατος, έναν από τους πιο γνωστούς κώδικες διαµόρφωσης.
Συνελικτικοί κώδικες
Η ιδέα ενός συνελικτικού κώδικα είναι να κάνει κάθε σύμβολο κωδικής λέξης το σταθμισμένο άθροισμα των διαφόρων συμβόλων μηνύματος εισόδου. Αυτό είναι παρόμοιο με τη συνέλιξη που χρησιμοποιείται στα συστήματα LTI για την εύρεση της εξόδου ενός συστήματος, όταν γνωρίζουμε την είσοδο και την κρουστική απόκριση.
Έτσι, γενικά βρίσκουμε την έξοδο του συνελικτικού κωδικοποιητή του συστήματος, η οποία είναι η συνέλιξη του μπιτ εισόδου σε σχέση με τις καταστάσεις του συνελικτικού κωδικοποιητή, τους καταχωρητές.
Βασικά, οι συνελικτικοί κώδικες δεν προσφέρουν περισσότερη προστασία έναντι του θορύβου από έναν ισοδύναμο κώδικα μπλοκ. Σε πολλές περιπτώσεις, είναι γενικά απλούστεροι στην υλοποίησή τους από έναν κώδικα μπλοκ της ίδιας ισχύος. Ο κωδικοποιητής είναι συνήθως ένα απλό κύκλωμα με μνήμη καταστάσεων και λογική ανατροφοδότησης, συνήθως πύλες XOR. Ο αποκωδικοποιητής μπορεί να υλοποιηθεί σε λογισμικό ή υλικολογισμικό.
Οι συνελικτικοί κώδικες χρησιμοποιούνται σε μόντεμ φωνητικής ζώνης (V.32, V.17, V.34) και κινητά τηλέφωνα GSM, καθώς και σε δορυφορικές και στρατιωτικές συσκευές επικοινωνίας.
Κρυπτογραφική κωδικοποίηση
Η κρυπτογραφία ή κρυπτογραφική κωδικοποίηση είναι η πρακτική και η μελέτη των τεχνικών ασφαλούς επικοινωνίας με την παρουσία τρίτων (που ονομάζονται αντίπαλοι). Γενικότερα, περιλαμβάνει την κατασκευή και την ανάλυση πρωτοκόλλων που εμποδίζουν τους αντιπάλους - διάφορες πτυχές της ασφάλειας των πληροφοριών, όπως η εμπιστευτικότητα των δεδομένων, η ακεραιότητα των δεδομένων, η αυθεντικοποίηση και η μη άρνηση, βρίσκονται στο επίκεντρο της σύγχρονης κρυπτογραφίας. Η σύγχρονη κρυπτογραφία βρίσκεται στη διασταύρωση των κλάδων των μαθηματικών, της επιστήμης των υπολογιστών και της ηλεκτρολογίας. Οι εφαρμογές της κρυπτογραφίας περιλαμβάνουν τραπεζικές κάρτες, κωδικούς πρόσβασης σε υπολογιστές και το ηλεκτρονικό εμπόριο.
Πριν από τη σύγχρονη εποχή, η κρυπτογραφία ήταν στην πραγματικότητα συνώνυμο της κρυπτογράφησης, δηλαδή της μετατροπής των πληροφοριών από μια αναγνώσιμη κατάσταση σε μια σε μια μη ανιχνεύσιμη κατάσταση. Ο συγγραφέας ενός κρυπτογραφημένου μηνύματος μοιραζόταν μόνο την τεχνική αποκωδικοποίησης που χρειαζόταν για την ανάκτηση της αρχικής πληροφορίας με τους προβλεπόμενους παραλήπτες, εμποδίζοντας έτσι ανεπιθύμητους ανθρώπους να κάνουν το ίδιο. Μετά τον Πρώτο Παγκόσμιο Πόλεμο και την έλευση του υπολογιστή, οι μέθοδοι που χρησιμοποιούνται για την επίτευξη της κρυπτογραφίας έγιναν όλο και πιο πολύπλοκες και η εφαρμογή της πιο διαδεδομένη.
Η σύγχρονη κρυπτογραφία βασίζεται σε μεγάλο βαθμό στη μαθηματική θεωρία και στην πρακτική των υπολογιστών- οι κρυπτογραφικοί αλγόριθμοι σχεδιάζονται με βάση υποθέσεις υπολογιστικής σκληρότητας, γεγονός που καθιστά δύσκολη την παραβίασή τους στην πράξη από οποιονδήποτε αντίπαλο. Είναι θεωρητικά δυνατό να σπάσει ένα τέτοιο σύστημα, αλλά είναι αδύνατο να γίνει με τα γνωστά πρακτικά μέσα. Οι θεωρητικές εξελίξεις, όπως η βελτίωση των αλγορίθμων παραγοντοποίησης ακεραίων αριθμών, και η επιτάχυνση της τεχνολογίας των υπολογιστών σημαίνουν ότι οι λύσεις αυτές πρέπει να προσαρμόζονται συνεχώς. Υπάρχουν θεωρητικά πληροφοριακά ασφαλή συστήματα που σαφώς δεν μπορούν να παραβιαστούν, ακόμη και με απεριόριστη υπολογιστική ισχύ (π.χ. ο απομονωτής μιας χρήσης), αλλά τα συστήματα αυτά είναι πιο δύσκολο να εφαρμοστούν από τους καλύτερους θεωρητικά παραβιάσιμους αλλά υπολογιστικά ασφαλείς μηχανισμούς.
Γραμμικός κώδικας
Η γραμμική κωδικοποίηση συνίσταται στην αναπαράσταση του ψηφιακού σήματος που πρόκειται να μεταφερθεί με ένα διακριτό σήμα σε πλάτος και χρόνο, βέλτιστα προσαρμοσμένο στις ειδικές ιδιότητες του φυσικού καναλιού (και του εξοπλισμού λήψης). Η κυματομορφή τάσης ή ρεύματος που χρησιμοποιείται για την αναπαράσταση των 1s και 0s των ψηφιακών δεδομένων σε μια ζεύξη μετάδοσης ονομάζεται κωδικοποίηση γραμμής. Οι συνήθεις τύποι κωδικοποίησης γραμμής είναι ο μονοπολικός, ο πολικός, ο διπολικός και ο Μάντσεστερ.
Νευρωνική κωδικοποίηση
Η νευρωνική κωδικοποίηση είναι ένας τομέας της νευροεπιστήμης που ασχολείται με τον τρόπο με τον οποίο οι αισθητηριακές και άλλες πληροφορίες αναπαρίστανται στον εγκέφαλο από δίκτυα νευρώνων. Ο κύριος στόχος της μελέτης της νευρωνικής κωδικοποίησης είναι να χαρακτηριστεί η σχέση μεταξύ του ερεθίσματος και των ατομικών ή συνολικών νευρωνικών αποκρίσεων, καθώς και η σχέση μεταξύ της ηλεκτρικής δραστηριότητας των νευρώνων του συνόλου. Θεωρείται ότι οι νευρώνες μπορούν να κωδικοποιήσουν τόσο ψηφιακή όσο και αναλογική πληροφορία, ότι ακολουθούν τις αρχές της θεωρίας της πληροφορίας και συμπιέζουν την πληροφορία και ότι ανιχνεύουν και διορθώνουν σφάλματα στα σήματα που αποστέλλονται μέσω του εγκεφάλου και του ευρύτερου νευρικού συστήματος.
Παραπομπές
Κατηγορία:Θεωρία κωδικοποίησης Κατηγορία:Αποσφαλμάτωση Κατηγορία:Φιλοσοφία των μαθηματικών Κατηγορία:Ιστορία των Μαθηματικών
Τόνι Άμποτ
Ο Τόνι Άμποτ (Anthony John "Tony" Abbott, 4 Νοεμβρίου 1957-) είναι Αυστραλός πολιτικός και πρωθυπουργός της Αυστραλίας μετά τις εκλογές του 2013. Είναι, επίσης, αρχηγός του Φιλελεύθερου Κόμματος από την 1 Δεκεμβρίου 2009 και μέλος του κοινοβουλίου για την Ουαρίνγκα από το 1994.
Προτού κατέλθει στην πολιτική, ο Άμποτ έλαβε πτυχίο οικονομικών και νομικής από το Πανεπιστήμιο του Σίδνεϊ και, αργότερα, μάστερ από το Κολλέγιο Κουίνς του Πανεπιστημίου της Οξφόρδης. Στη συνέχεια, εκπαιδεύτηκε ως ρωμαιοκαθολικός θεολόγος και εργάστηκε ως δημοσιογράφος, διευθυντής επιχειρήσεων και πολιτικός σύμβουλος. Το 1992, ορίστηκε ως διευθυντής της ομάδας Αυστραλοί για την Συνταγματική Μοναρχία, μία θέση που διατήρησε μέχρι το 1994, οπότε και εξελέγη στο κοινοβούλιο της Αυστραλίας ως βουλευτής για την Ουαρίνγκα.
Ο Άμποτ έλαβε για πρώτη φορά κυβερνητικό αξίωμα το 1998, οπότε και ορίστηκε ως Υπουργός Εργασίας, Εργασιακών Σχέσεων και Μικρών Επιχειρήσεων της Αυστραλίας στην κυβέρνηση του Τζον Χάουαρντ. Το 2003, ορίστηκε ως Υπουργός Υγείας και Γήρανσης στην κυβέρνηση Χάουαρντ, θέση που διατήρησε μέχρι το 2007, οπότε και ο Χάουαρντ ηττήθηκε στις εκλογές του ίδιου έτους. Στη συνέχεια υπηρέτησε στις σκιώδεις κυβερνήσεις των Μπρένταν Νέλσον και Μάλκολμ Τέρνμπουλ, ενώ το 2009 αποσύρθηκε από τις σκιώδεις κυβερνήσεις ως αντίδραση προς την στήριξη του Τέρνμπουλ για το Σχήμα Εμπορίου Ρύπων που προτάθηκε από την κυβέρνηση του Κέβιν Ραντ. Το 2009, ο Άμποτ κέρδισε τον Τέρνμπουλ για την ηγεσία του Φιλελεύθερου Κόμματος, ενώ ανέλαβε και αρχηγός της αντιπολίτευσης.
Ο Άμποτ ηγήθηκε του κόμματος στις εκλογές του 2010, στις οποίες κέρδισε το Αυστραλιανό Εργατικό Κόμμα της Τζούλια Γκίλαρντ, η οποία σχημάτισε κυβέρνηση μειοψηφίας με την στήριξη ενός βουλευτή των Πρασίνων και τριών ανεξάρτητων βουλευτών. Ο ίδιος επανεξελέγη χωρίς αντίπαλο στις εκλογές για την ηγεσία του Φιλελεύθερου Κόμματος και κέρδισε τις εκλογές της 7ης Σεπτεμβρίου 2013. Ανέλαβε πρωθυπουργός της χώρας υπηρετώντας από το 2013 ως το 2015.
Παραπομπές
Κατηγορία:Πρωθυπουργοί της Αυστραλίας
Παράταση της ζωής
Η επέκταση της ζωής είναι η έννοια της επέκτασης της ανθρώπινης διάρκειας ζωής, είτε μετρίως μέσω βελτιώσεων στην ιατρική είτε δραματικά αυξάνοντας τη μέγιστη διάρκεια ζωής πέρα από το γενικά διευθετημένο όριο των 125 ετών.
Αρκετοί ερευνητές στην περιοχή, μαζί με τους «επεκτατές της ζωής», τους «αθάνατους» ή τους «μακρόβιους» (αυτοί που επιθυμούν να επιτύχουν μεγαλύτερες ζωές οι ίδιοι), υποστηρίζουν ότι μελλοντικές ανακαλύψεις στην αναζωογόνηση ιστών, βλαστικά κύτταρα, αναγεννητική ιατρική, μοριακή επιδιόρθωση, γονιδιακή θεραπεία, τα φαρμακευτικά προϊόντα και η αντικατάσταση οργάνων (όπως με τεχνητά όργανα ή ξενομεταμοσχεύσεις ) θα επιτρέψουν τελικά στους ανθρώπους να έχουν αόριστη διάρκεια ζωής (αγερασία ) μέσω της πλήρους αναζωογόνησης σε μια υγιή νεότητα. Οι ηθικές επιπτώσεις, εάν η επέκταση της ζωής γίνει πιθανότητα, συζητούνται από βιοηθικούς.
Η πώληση υποτιθέμενων προϊόντων αντιγήρανσης, όπως συμπληρώματα και αντικατάσταση ορμονών, είναι μια επικερδή παγκόσμια βιομηχανία. Για παράδειγμα, η βιομηχανία που προωθεί τη χρήση ορμονών ως θεραπεία για τους καταναλωτές να επιβραδύνουν ή να αντιστρέψουν τη διαδικασία γήρανσης στην αγορά των ΗΠΑ δημιούργησαν περίπου 50 δισεκατομμύρια δολάρια έσοδα ετησίως το 2009. Η χρήση τέτοιων προϊόντων, ωστόσο, δεν έχει αποδειχθεί αποτελεσματική ή ασφαλής.
Παραπομπές
Κατηγορία:Τρανσουμανισμός Κατηγορία:Μελλοντολογία Κατηγορία:Πληθυσμός Κατηγορία:Αναδυόμενες τεχνολογίες Κατηγορία:Γήρανση Κατηγορία:Επιμήκυνση ζωής
Πλωτά Νοσοκομεία του Ελληνικού Πολεμικού Ναυτικού
Τα κατά καιρούς πλωτά νοσοκομεία του Ελληνικού Πολεμικού Ναυτικού ήταν (κατ' αλφαβητική σειρά):
1492
Η τρέχουσα σελίδα αφορά το έτος 1492 κατά το Γρηγοριανό ημερολόγιο
Θάνατοι
Κατηγορία:Έτη
Πανελλήνιο πρωτάθλημα καλαθοσφαίρισης ανδρών 1936-37
Η ομάδα του Πανεπιστημίου Αθηνών κατέκτησε το 6ο πρωτάθλημα μπάσκετ την περίοδο 1936-37. Υπήρξε η μοναδική ομάδα από φοιτητές πανεπιστημίου που κατέκτησε το ελληνικό πρωτάθλημα. Δεύτερη αναδείχθηκε η κάτοχος του τίτλου Νήαρ Ηστ και στην τρίτη θέση κατατάχθηκε ο Πειραϊκός.
Στην πρωταθλήτρια ομάδα του Πανεπιστημίου Αθηνών αγωνίζονταν οι: Μπαχώμης, Κουτσαλέξης, Μερκούρης, Αγγέλου, Χατζηγιωργάκης, Κοτσώνης, Μπέμπης, Ελευθερουδάκης.
Στην ομάδα του Πειραϊκού αγωνίζονταν οι: Χ. Αμαραντίδης, Δ. Σιδηρόπουλος, Μ. Σοβρό, Κ. Παπαδόπουλος, Σ. Σακελλαρίου.
Βαθμολογία
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:20%"> 20px|Α1 Βαθμολογία 20px|Α1
Το πρωτάθλημα Θεσσαλονίκης
Στο πρωτάθλημα της Θεσσαλονίκης αναδείχθηκε πρωταθλήτρια η ομάδα Πανεπιστημίου Θεσσαλονίκης επικρατώντας απέναντι στις ομάδες ΧΑΝΘ, ΒΑΟ, Αρμενική Ένωση, Αετός, Παπάφη, Αστέρας, Μάκαρντ.
Πηγές
Κατηγορία:Πανελλήνιο πρωτάθλημα καλαθοσφαίρισης ανδρών Κατηγορία:Καλαθοσφαίριση το 1936 Κατηγορία:Καλαθοσφαίριση το 1937
Ντούμπνιο
Το χημικό στοιχείο ντούμπνιο (dubnium) είναι τεχνητό ραδιενεργό μέταλλο που ανήκει στα στοιχεία μετάπτωσης και έχει ατομικό αριθμό 105. Το χημικό του σύμβολο είναι Db, ανήκει στην ομάδα 5 (παλιότερος συμβολισμός VB), στην περίοδο 7 και στον τομέα d (d-block) του περιοδικού πίνακα. Το Db κατατάσσεται και στα υπερουράνια στοιχεία αφού έχει ατομικό αριθμό Ζ > 92, ενώ ταξινομείται επίσης και στις υπερακτινίδες αφού ο ατομικός του αριθμός είναι μεγαλύτερος του λωρέντσιου (Ζ=103) που είναι το βαρύτερο στοιχείο των ακτινιδών.
Το πιο σταθερό του ισότοπο είναι το 268Db με σχετική ατομική μάζα 268,125 και χρόνο ημιζωής 1,2 ημέρες (περίπου 29 ώρες).
Οι χημικές ιδιότητες του ντούμπνιου δεν έχουν διευκρινιστεί πλήρως. Είναι πάντως παρόμοιες με εκείνες των άλλων στοιχείων της ομάδας 5 του περιοδικού πίνακα.
Στη δεκαετία του 1960, παρήχθησαν στα εργαστήρια της πρώην Σοβιετικής Ένωσης και της Καλιφόρνιας μικροποσότητες ντούμπνιου. Η προτεραιότητα της ανακάλυψης και η ονομασία του στοιχείου υπήρξαν αντικείμενα διαμάχης μεταξύ Σοβιετικών και Αμερικανών επιστημόνων μέχρι το 1997 οπότε η Διεθνής Ένωση Καθαρής και Εφαρμοσμένης Χημείας (IUPAC) κατοχύρωσε την ανακάλυψη στη Σοβιετική ομάδα και καθόρισε το όνομα ντούμπνιο ως επίσημο όνομα για το στοιχείο.
Ανακάλυψη
Η πρώτη αναφορά για την ανακάλυψη του ντούμπνιου έγινε το 1968 από ομάδα επιστημόνων του Ινστιτούτου Πυρηνικών Ερευνών της πόλης Ντουμπνά της πρώην Σοβιετικής Ένωσης με επικεφαλής τον φυσικό Γκεόργκι Νικολάεβιτς Φλιόροφ (Georgy Nikolayevich Flyorov, 1913-1990)). Οι ερευνητές όταν βομβάρδισαν το ισότοπο αμερίκιο-243 με ιόντα νέου-22, παρατήρησαν δραστηριότητα ακτίνων-α ενέργειας 9,40 MeV και 9,70 MeV και κατέγραψαν διάσπαση προς το ισότοπο ντούμπνιο-260 ή προς το ντούμπνιο-261 :
Δύο χρόνια αργότερα, η ομάδα της Ντουμπνά διεχώρισε τα προϊόντα των αντιδράσεων εφαρμόζοντας τεχνικές χρωματογραφίας μετά τη μετατροπή τους σε χλωριούχα άλατα με επίδραση χλωριούχου νιοβίου(V) (NbCl5). Η ερευνητική ομάδα ταυτοποίησε αυθόρμητη σχάση διάρκειας 2,2 δευτερολέπτων προερχόμενη από ασταθές χλωριούχο άλας πιθανόν του τύπου 261DbCl5.